CELEX: 32004R1235
Language: sk
Date: 2004-07-05 00:00:00
Title: Nariadenie Komisie (ES) č. 1235/2004 z 5. júla 2004, ustanovujúce podmienky, za ktorých je možné vyhovieť žiadostiam o dovozné povolenie, predloženým v zmysle nariadenia (ES) č. 1081/1999, týkajúceho sa dovozu býkov, kráv a jalovíc niektorých alpských a horských plemien

6.7.2004   
            
            
               SK
            
            
               Úradný vestník Európskej únie
            
            
               L 235/3
            
         
      NARIADENIE KOMISIE (ES) č. 1235/2004
   z 5. júla 2004,
   ustanovujúce podmienky, za ktorých je možné vyhovieť žiadostiam o dovozné povolenie, predloženým v zmysle nariadenia (ES) č. 1081/1999, týkajúceho sa dovozu býkov, kráv a jalovíc niektorých alpských a horských plemien
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
   so zreteľom na nariadenie Komisie (ES) č. 1081/1999 zo dňa 26. mája 1999, ustanovujúce otvorenie a spôsob riadenia colných dovozných kvót pre nejatočné býky, kravy a jalovice niektorých alpských a horských plemien, zrušujúce nariadenie (ES) č. 1012/98 a pozmeňujúce a doplňujúce nariadenie (ES) č. 1143/98 (2), a najmä na jeho článok 5,
   keďže:
   
               (1)
            
            
               Článok 2 ods. 2 nariadenia (ES) č. 1081/1999 ustanovuje, že množstvá vyhradené pre takzvaných tradičných dovozcov v rámci dvoch colných kvót sa priraďujú primerane podľa dovozov uskutočnených v období od 1. júla 2001 do 30. júna 2004.
            
         
               (2)
            
            
               V prípade hospodárskych činiteľov uvedených v článku 2 ods. 3 uvedeného nariadenia sa rozdelenie dostupných množstiev v rámci dvoch colných kvót v ich prospech vykonáva v pomere k žiadaným množstvám. Keďže žiadané množstvá presahujú dostupné množstvá, je potrebné stanoviť jednotný percentuálny podiel na zníženie tohto množstva,
            
         PRIJALA TOTO NARIADENIE:
   Článok 1
   1.   Každej žiadosti o dovozné povolenie podanej v zmysle ustanovení nariadenia (ES) č. 1081/1999 pre číslo objednávky 09.0001 sa vyhovie v rozsahu nasledujúcich množstiev:
   
               a)
            
            
               23,4035 % dovezených množstiev v zmysle článku 2 ods. 1 bodu a) nariadenia (ES) č. 1081/1999;
            
         
               b)
            
            
               9,9337 % žiadaných množstiev v zmysle článku 2 ods. 1 bodu b) nariadenia (ES) č. 1081/1999.
            
         2.   Každej žiadosti o dovozné povolenie, podanej v zmysle ustanovení nariadenia (ES) č. 1081/1999 pre číslo objednávky 09.0003, sa vyhovie v rozsahu nasledujúcich množstiev:
   
               a)
            
            
               24,8086 % dovezených množstiev v zmysle článku 2 ods. 1 bodu a) nariadenia (ES) č. 1081/1999;
            
         
               b)
            
            
               7,7922 % žiadaných množstiev v zmysle článku 2 ods. 1 bodu b) nariadenia (ES) č. 1081/1999.
            
         Článok 2
   Toto nariadenie nadobúda účinnosť dňa 6. júla 2004.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 5. júla 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo
         
      
   
   
      (1)  Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1).
   
      (2)  Ú. v. ES L 131, 27.5.1999, s. 15. Nariadenie naposledy zmenené a doplnené nariadením (ES) č. 1096/2001 (Ú. v. EÚ L 150, 6.6.2001, s. 33).